
Ministru kabineta noteikumi Nr. 810
Rīgā 2022. gada 20. decembrī (prot. Nr. 66 40. §)
Grozījumi Ministru kabineta 2021. gada 16. novembra noteikumos Nr. 753 "Valsts sociālās apdrošināšanas pabalstu noteikumi"
Izdoti saskaņā ar likuma "Par maternitātes un slimības
apdrošināšanu" 24. panta pirmo daļu un 31. panta trešo daļu
· 1. Izdarīt Ministru kabineta 2021. gada 16. novembra noteikumos Nr. 753 "Valsts sociālās apdrošināšanas pabalstu noteikumi" (Latvijas Vēstnesis, 2021, 225. nr.) šādus grozījumus:
· 1.1. izteikt 24. punktu šādā redakcijā:
· "24. Paternitātes pabalstu likuma "Par maternitātes un slimības apdrošināšanu" 10.1 pantā noteiktajos gadījumos piešķir par darbdienām, un pabalsta apmēru aprēķina, izmantojot šādu formulu:
· Pp = Vd x Dp x 0,8 x 1,46, kur
· Pp – paternitātes pabalsta apmērs;
· Vd – kalendāra dienas vidējā apdrošināšanas iemaksu alga;
· Dp – piešķirtā atvaļinājuma darbdienu skaits darba ņēmējam vai darbdienu skaits pašnodarbinātajam, kas saistīts ar bērna piedzimšanu, par kurām pašnodarbinātais apliecina, ka nav veicis saimniecisko darbību vai guvis ienākumus un kuras nepārsniedz Darba likumā noteikto dienu skaitu atvaļinājumam bērna tēvam.";
· 1.2. papildināt ar 43.1 punktu šādā redakcijā:
· "43.1 Paternitātes pabalstu  Valsts sociālās apdrošināšanas aģentūra piešķir, pārrēķina un izmaksā šādā kārtībā:
·  
· 43.11. par bērniem, kuri dzimuši no 2022. gada 1. augusta, pabalstu līdz 2023. gada 31. martam piešķir un izmaksā tādā apmērā, kādu to noteica normatīvais regulējums līdz 2022. gada 31. decembrim;
· 43.12. ne vēlāk kā līdz 2023. gada 30. aprīlim veic pabalsta pārrēķinu atbilstoši šo noteikumu 24. punktam un nodrošina pabalsta starpības izmaksu."
· 2. Noteikumi stājas spēkā 2023. gada 1. janvārī.

